محنت اور روزگار کی وزارت
جناب گنگوار نے آندھرا پردیش کے کاکی ناڈا میں 100 بستروں والے ای ایس آئی اسپتال کا سنگِ بنیاد رکھا
نئی دلّی ، 26 فروری / محنت اور روز گار کے وزیر مملکت  جناب سنتوش کمار گنگوار نے بدھ  کو آندھرا پردیش کے کاکی ناڈا میں 100 بستروں والے ای ایس آئی اسپتال کا سنگِ بنیاد رکھا ۔ آندھرا پردیش حکومت کے اجرت اور روز گار ، ٹریننگ اور فیکٹری کے وزیر جناب گما نور جے رام ، اس تقریب کے مہمانِ خصوصی تھے ۔ کاکی ناڈا کی رکن پارلیمنٹ محترمہ ونگا گیتا وسواندھ نے تقریب کی صدارت کی ۔
اس موقع پر معزز شخصیات جناب پلی سبھاش چندر بوس ، نائب وزیر اعلیٰ اور محصول ، اسٹامپ اور رجسٹریشن کے وزیر ، حکومت آندھرا پردیش ، جناب پنپائی وسو روپ ، سماجی فلاح و بہبود کے وزیر ، حکومت آندھرا پردیش ، جناب کروسلا کننا بابو ، زراعت اور کو آپریشن مارکیٹنگ فوڈ پروسیسنگ ، حکومت آندھرا پردیش ، محترمہ سنکارا پوانی ، میئر ، کاکی ناڈا میونسپل کارپوریشن ، جناب چکالا رام چندر راؤ ، ایم ایل سی ، جناب دوارم پڈی چندر سیکر ریڈی ، رکن اسمبلی ، کاکی ناڈا سِٹی اور ڈاکٹر آر کے کٹاریا ، میڈیکل کمشنر ، ای ایس آئی ایس موجود تھے ۔
تقریب کے دوران محنت اور روز گار کے وزیر مملکت ، حکومت ہند  جناب سنتوش کمار گنگوار نے ہندوستان میں مزدوروں کی بہتر دیکھ بھال اور خدمات فراہم کرنے کے لئے حکومت کے ذریعے کئے گئے متعدد اقدامات کی جانکاری دی ۔ انہوں نےبتایا کہ ای ایس آئی اسکیم کے تحت تعاون کی شرحیں کم کی گئی ہیں اور اٹل بیمت ویکتی کلیان یوجنا کو نافذ کیا گیا ہے ۔
آندھرا پردیش کے اجرت اور روز گار ، ٹریننگ اور فیکٹری کے وزیر جناب گمانور جے رام نے مرکزی حکومت کا شکریہ ادا کیا اور اسپتال کو چلانے میں ریاستی حکومت کے مکمل تعاون کی یقین دہانی کرائی ۔ اس دوران موجود دیگر اہم ہستیوں نے مرکزی حکومت کی کوششوں کا اعتراف کیا اور ریاستی حکومت کے تعاون کی یقین دہانی کرائی ۔ اس پروجیکٹ کے دو سال میں پورا ہونے کی امید ہے ۔ ای ایس آئی سی کے اس اسپتال کے بن جانے کے بعد اسے چلانے کے لئے ریاستی حکومت کو سونپ دیا جائے گا ۔
کاکی ناڈا ، آندھرا پردیش میں ای ایس آئی اسپتال
کاکی ناڈا میں ای ایس آئی کے 100 بستروں والے اسپتال کی تعمیر سات ایکڑ علاقہ میں کی جائے گی ، جس کے آس پاس پوری طرح سے سر سبز و شادابی ہو گی اور اس کی تعمیر پر 101.54 کروڑ روپئے کی لاگت آنے کا اندازہ ہے ۔ اسپتال گراؤنڈ + 2 سطحوں پر بنایا جائے گا ، جس میں رہائشی کیمپس شامل ہو گا ۔ اسپتال میں سبھی جدید طبی سہولیات جیسے او پی ڈی ، وارڈز ، لیب اور ایمرجنسی سہولت دستیاب ہو گی ۔ یہ اسپتال کاکی ناڈا اور یانم کی ضرورتوں کو پورا کرے گی ۔ یہاں فی الحال 65000 آئی پی اور 2 لاکھ سے زائد مستفدین ہیں ۔
آندھرا پردیش میں ای ایس آئی اسکیم
آندھرا پردیش میں 9 اکتوبر ، 1955 ء کو آغاز میں چار مرکزوں یعنی وجے واڑہ ، گنتور ، ویلورو اور وشاکھا پٹنم کے ساتھ مرکز کے اعتبار سے ای ایس آئی اسکیم نافذ کی گئی تھی ۔ اس اسکیم کی بتدریج طور پر 136 مرکزوں تک توسیع کی گئی ۔ فی الحال ، یہ اسکیم آندھرا پردیش کے 663 منڈلوں میں نافذ ہے ، جس میں 42880 سے زائد ملازمین ہیں ، 1290051 آئی پی اور 4339208 مستفدین ہیں ۔
ای ایس آئی اسکیم کا نظم و انصرام آندھرا پردیش میں ایک علاقائی دفتر ، دو ذیلی علاقائی دفاتر اور 22 شاخ دفاتر کے ذریعہ کیا جاتا ہے ۔ مستفدین کو طبی خدمات چار ای ایس آئی ایس اسپتالوں ، 3 تشخیصی مراکز ، 78 ای ایس آئی ایس ڈسپنسریز ، 79 پینل کلینکوں اور 34 مراکز میں موبائل ڈسپنسریوں کے ذریعہ فراہم کی جاتی ہیں ۔
دوسری سطح اور سپر اسپیشلٹی علاج کرنے کے لئے سبھی اضلاع اور اہم مراکز میں 38 نجی اسپتالوں کے ساتھ معاہدے کئےگئے ہیں ۔
ہندوستان میں ای ایس آئی اسکیم
ایمپلائیز اسٹیٹ انشورنس کارپوریشن ایک سماجی سکیورٹی تنظیم ہے ، جو ملازم کو چوٹ لگنے ، بیمار ہونے جیسی ضرورتوں کے وقت معقول طبی نگہداشت اور موت کی صورت میں نقدی فوائد جیسے جامع سماجی سکیورٹی فوائد فراہم کرتی ہے ۔ اسی ایس آئی ایکٹ ان عمارتوں / اداروں میں نافذ ہے، جہاں 10 یا اس سے زیادہ ملازمین کام کرتے ہیں ۔ جن ملازمین کو ایک ماہ میں 21 ہزار روپئے تک تنخواہ ملتی ہے یا ای ایس آئی ایکٹ کے تحت وہ صحت بیمہ کور اور دیگر فوائد کے حقدار ہیں ۔ یہ قانون ملک بھر کی 10.33 لاکھ کار خانوں اور اداروں پر نافذ ہوتا ہے ، جس سے ملازمین کی تقریباً 3.43 کروڑ گھرانے مستفید ہو رہے ہیں ۔ اس وقت ای ایس آئی اسکیم سے مستفید ہونے والوں کی کل آبادی 13.32 کروڑ ہے ۔
1952 ء میں اپنے قیام سے لے کر ای ایس آئی کارپوریشن نے اب تک 154 اسپتال ، 1500/148 ڈسپنسریز / آئی ایس ایم اکائیاں، 815 شاخ / ادائیگی دفاتر اور 63 علاقائی اور ذیلی علاقائی دفاتر قائم کئے ہیں ۔

U. No.943
(Visitor Counter : 96